Sam Harris

Samuel Benjamin Harris (sündinud 9. aprillil 1967 Los Angeleses) on Ameerika Ühendriikide neuroteadlane, filosoof ja kirjanik. Ta alustas õpinguid inglise keele erialal, kuid noorusliku eneseavastamise käigus muutusid ka sihid, mis kulmineerus Stanfordi Ülikooli filosoofia bakalaureusekraadiga. Doktorikraadi neuroteaduses sai ta California ülikoolis Los Angeleses. Harris on aktiivne meditatsiooni propageerija. Huvi valdkonna vastu tekkis tal nooruses, kui Harris katsetas MDMA-ga. Saadud kogemused viisid ta retkele Indiasse ja Nepalisse, kus ta õppis meditatsiooni ja selle spirituaalsust. Teda huvitas, kas MDMA mõju on võimalik kogeda ka meditatsiooni kaudu. Raamatutes, loengutes ja saadetes tegeleb ta teaduse, religiooni, meditatsiooni, inimvägivalla ja ratsionaalsuse teemadega. Harrise kirjutisi on tõlgitud 20 keelde. Tema töö siht on indiviidi ja ühiskonna mõtestamine muutuvas maailmas. Tema mõtteid ja töid on vahendatud ka sellistes väljaannetes nagu The New York Times, Time, Scientific American, Nature ja Rolling Stones. „The End of Faith: Religion, Terror, and the Future of Reason“ (2004); „Letter to a Christian Nation“ (2006); „The Moral Landscape: How Science Can Determine Human Values“ (2010); „Lying“ (2011); „Free Will“ (2012); „Waking up: A Guide to Spirituality Without Religion“ (2014); „Islam and the Future of Tolerance: A Dialogue“ (2015). Sam Harrisel on ka populaarne taskuhääling Waking Up (varasema nimega Making Sense) mille esimene saade avaldati 4. juulil 2011. Saates intervjueerib ta oma ala spetsialiste, kirjanikke, teadlasi, ajakirjanikke ja päevakajaliste teemadega seotud inimesi. Teemad on peamiselt ühiskond, religioon, psühholoogia, terrorism, poliitika jpm. Saates on esinenud palju tuntud inimesi, näiteks kliiniline psühholoog Jordan Peterson, Nobeli auhinna võitnu, psühholoog Daniel Kahneman, kolumnist ja kirjanik Ben Shapiro ning koomik Ricky Gervais. 2018. aasta septembris andis Harris välja meditatsioonikursuste rakenduse Waking Up with Sam Harris. Rakendus pakub igapäevaseid meditatsioone; pikki juhendatud meditatsioone; vestluseid mõtteliidritega psühholoogia, meditatsiooni, filosoofia, psühhedeelikumide ja teiste erialade vallas; valik õppetunde erinevatel teemadel, nagu mõte & emotsioon, vabatahe, heategevus ja veel. Rakenduse kasutajatele tutvustatakse mitut tüüpi meditatsiooni, nagu teadveloleku meditatsioon, vipassana-stiilis meditatsioon, armastava lahkuse meditatsioon ja dzogtšen. Kasutajatel on ainulaadne võimalus pääseda tasuta juurde põhjalikele meditatsioonijuhistele ja ekspertidega läbimõeldud intervjuudele, võttes lihtsalt e-posti teel ühendust rakenduse arendajatega. See helde pakkumine on kooskõlas dana (helduse) või vabatahtliku panuse põhimõtetega, võimaldades inimestel ilma rahaliste kulutusteta osa saada rakenduse väärtuslikest ressurssidest. 2020. aasta septembris teatas Harris oma kohustusest annetada vähemalt 10% Waking Up'i kasumist väga tõhusatele heategevusorganisatsioonidele, saades seega esimeseks ettevõtteks, kes allkirjastas ettevõtete lubaduse Giving What We Can. Lubadus oli tagasiulatuv, võttes arvesse kasumit alates päevast, mil rakendus kaks aastat tagasi käivitati. Sam Harris on koos Richard Dawkinsi, Christopher Hitchensi ja Daniel Dennettiga üks uue ateismi liikumise rajajatest. Nende töö kritiseerib tugevalt religiooni ja on saanud üle maailma palju vastukaja. Uusateism toetub oma argumentides ning loogikas loodusteadustele mille aluseks on empiiriline teadus. Uus ateistid usuvad, et täisväärtuslikku elu on võimalik elada ka religioonivabalt – moraalsus ning sisemised väärtused ei tulene religioonist. Samuti ütlevad nad, et religioosne usk on loomult ebaratsionaalne ja jumalat kui sellist pole olemas. Sam Harrise arust on usupõhised religioonid „bad ideas, held for bad reasons, leading to bad behavior“. Eri religioonide suur probleem on, et nad ei sobi kokku. Maailmas on toimunud religiooni tõttu piirkondade, kogukondade ja inimeste lõhenemine mis soodustab konfliktikollete tekkimist ning püsimist. Vägivald ja religioon on alati käsikäes käinud ja teevad seda siiamaani. Harris toob välja mõned religioonist tulenevad konfliktikolded: juudid vs. moslemid Palestiinas õigeusklikud serblased vs. katoliiklastest horvaadid ja eraldiseisvalt veel Bosnia ja Albaania moslemid protestandid vs. katoliiklased Põhja-Iirimaal moslemid vs. hindud Kashmiris moslemid vs. kristlased Sudaanis moslemid vs. kristlased Nigeerias budistid vs. hindud Sri Lankal moslemid vs. kristlased Indoneesias šiiidid vs. sunniidid Iraan isja Iraagis protestandid vs. moslemid Kaukasuses Harrise sõnul tõstab religioon hõimuliku vastandumise uuele tasemele mis vähendab rassilisi või poliitilisi iseärasusi kuid õigustab vägivalda jumala nimel. Probleem on selles, et inimesed on nõus oma tõestamata uskumuste põhjal surema ja tapma. Harrist on kritiseeritud kui islamofoobi – ta väidab, et tegemist on vägivalla religiooniga, tema arust on islam kõige ohtlikum moslemitele endile. Enamus džihaadi ohvreid on moslemid ning religioon piirab nende endi vabadusi ning võimalusi kõige rohkem. Näitena toob ta ka välja, et usust lahti ütlemine on moslemite jaoks surmaga karistatav, seda üle maailma ning isegi läänühiskonnas. Sam Harris on osa Intellectual Dark Webist. Nimi tekkis Eric Weinsteini naljast ning sai uue meedia (YouTube ja taskuhäälingud) kaudu ka väga populaarseks. Lisaks Sam Harrisele ja Eric Weinsteinile on liikmed ka Bret Weinstein, Heather Heying, Jordan Peterson, Ben Shapiro, Douglas Murray, Maajid Nawaz, Ayaan Hirsi Ali ja Christina Hoff Sommers. Neid ei seo poliitilised eelistused, vaid peavoolust erinevad vaated ning valmidus rääkida probleemidest, millest teised ei räägi. Enamasti tuginevad nad ratsionaalsusele ja faktidele, mistõttu satuvad nad tugeva kriitika alla, sest need kaks ei sobi hästi kokku populaarsust koguvate vaadetega. Sam Harrise saates osales vastuoluline teadlane Charles Murray, kes uurib rassi ja IQ seost. Kriitikute arvates oli Sam liiga passiivne ning vähekriitiline öeldes, et Murray lihtsalt tõlgendab teiste tulemusi. Harris ei esitanud Murrayle küsimusi, mis teemat kahtluse alla paneks, ning usaldas uurimuse tulemusi faktidena sealjuures tuues toetavaid argumente psühholoogiast. Murray arust on mustanahalistel ja hispaanlastel geneetiline soodumus madalamaks IQ-ks võrreldes valgete ja asiaatidega. Sam Harris oli saates tavalisest vähem skeptiline ega uurinud Murray käest Flynni efekti mõju IQ-le ja seeläbi ka tema uurimistulemustele. Sam Harris on abielus Annaka Harrisega, neil on kaks tütart, Emma ja Violet . Turvalisuse huvides jääb Sam Harris oma perekonnast, sõpradest, elukohast ja lapsepõlvest rääkides teadlikult kidakeelseks – tema raamatud lahkavad paljuski religiooni ja sellest tuleneva terrorismi tagamaad, mistõttu satub ta tahes-tahtmata religioossete fanaatikute tähelepanu alla. Peale meditatsiooni on Harrise hobi ka Brasiilia jūjutsu. Harris väidab, et „To train in BJJ is to continually drown – or, rather, to be drowned, in sudden and ingenious ways – and to be taught, again and again, how to to swim.“ Harris alustas võitluskunstiga tegelemist aastal 2011 Ryron Gracie käe all. Teda paelus BJJ juures illusioonide puudumine, sest ala oli loomult absoluutne. Whitney, C (2018). Sam Harris: A Biography. Createspace. Sam Harrise koduleht. (i.a). Kasutatud 05.10.2019, https://samharris.org/about/ Sam Harrise koduleht (vaadatud 05.10.2019). Freeland, Ben (29. märts 2019). "Sam Harris' Waking Up App, Reviewed". Medium. Vaadatud 30. mail 2019. Source for this statement at 00:30. Episode 209 A Good Life A Conversation with Scott Barry Kaufman "Members". www.givingwhatwecan.org. Vaadatud 25. septembril 2020. "Waking Up Turns 2". Originaali arhiivikoopia seisuga 18. jaanuar 2022. Vaadatud 28. septembril 2020. Taylor, J. E. (i.a). The New Atheists. Internet Encyclopedia of Philosophy. Kasutatud 30.10.2019, https://www.iep.utm.edu/n-atheis/ Harris, S. (2019). Response To Controversy. Kasutatud 30.11.2019, https://samharris.org/response-to-controversy/ Harris, S. (2006). Killing The Buddha. Kasutatud 30.11.2019, https://samharris.org/killing-the-buddha/ Wess, B. (2018). Meet the Renegades of the Intellectual Dark Web. The New York Times, 8. mai. Kasutatud 30.10.2019, https://www.nytimes.com/2018/05/08/opinion/intellectual-dark-web.html Turkheimer E., Harden K., P., Nisbett R., E. (2017). Charles Murray is once again peddling junk science about race and IQ. Vox, 18. mai. Kasutatud 30.10.2019, https://www.vox.com/the-big-idea/2017/5/18/15655638/charles-murray-race-iq-sam-harris-science-free-speech Harris, S (2019). #159 – Conscious, A Conversation with Annaka Harris. Ameerika Ühendriigid, 05.06.2019. Piccalo, G. (2006). Oh, dear God – it’s him again. Los Angeles Times, 02.10.2019. Kasutatud: 05.10.2019 https://www.latimes.com/archives/la-xpm-2006-oct-02-et-harris-story.html Wood, G. (2013) The Atheist Who Strangled Me. The Atlantic, mai. Kasutatud 05.10.2019, https://www.theatlantic.com/magazine/archive/2013/05/the-atheist-who-strangled-me/309292/